Labrīt, godātie deputāti! Sāksim Saeimas 2020. gada 11. jūnija ārkārtas sēdi, kas notiek attālināti – platformā e-Saeima. Darba kārtībā – lēmuma projekts “Par Kristas Baumanes 13. Saeimas deputātes pilnvaru apstiprināšanu”. Mandātu, ētikas un iesniegumu komisijas vārdā – deputāts Ilmārs Dūrītis.
Labrīt, ļoti cienījamā Saeimas priekšsēdētājas kundze! Augsti godātie deputāti! Mandātu, ētikas un iesniegumu komisija ir saņēmusi 13. Saeimas deputāta Mārtiņa Staķa iesniegumu par to, ka viņš noliek deputāta mandātu. Saskaņā ar Centrālās vēlēšanu komisijas informāciju nākamais deputāta amata kandidāts partijas Attīstībai/Par! Rīgas vēlēšanu apgabala kandidātu sarakstā ir Krista Baumane. Ir saņemts arī Kristas Baumanes iesniegums, kurā viņa piekrīt uzņemties 13. Saeimas deputātes pilnvaras. Komisija lūdz atbalstīt Saeimas lēmuma projektu “Par Kristas Baumanes 13. Saeimas deputātes pilnvaru apstiprināšanu”. Paldies.
Paldies. Aicinu Kristu Baumani dot svinīgo solījumu.
Godātā Saeimas priekšsēdētājas kundze! Labrīt, topošie kolēģi! Es, uzņemoties Saeimas deputāta amata pienākumus, Latvijas tautas priekšā svinīgi solu būt uzticīga Latvijai, stiprināt tās suverenitāti un latviešu valodu kā vienīgo valsts valodu, aizstāvēt Latviju kā neatkarīgu un demokrātisku valsti, savus pienākumus pildīt godprātīgi un pēc labākās apziņas. Es apņemos ievērot Latvijas Satversmi un likumus.
Paldies. Aicinu Kristu Baumani parakstīt svinīgo solījumu. Paldies. Lūdzu zvanu! Balsosim par lēmuma projektu... Sāksim vēlreiz. Lūdzu zvanu! Balsosim par lēmuma projektu “Par Kristas Baumanes 13. Saeimas deputātes pilnvaru apstiprināšanu”! Lūdzu, balsosim! (Skaņas pārrāvums.)... atturas – nav. Lēmums pieņemts. Apsveicu 13. Saeimas deputāti Kristu Baumani un aicinu ieņemt vietu Saeimas Sēžu zālē. (Aplausi.) Paldies. Godātie kolēģi! Līdz ar to sēdes darba kārtība ir izskatīta. Nākamo sēdi sāksim pēc 15 minūtēm. Vēl notiek deputātu reģistrācija. Tā sekmīgi ir notikusi. Sēdi slēdzu.